หุ้นไทยไร้ปัจจัยหนุน ปิดลบ 2.81 จุด
ดัชนีหุ้นไทยปิดตลาดภาคเช้าวันที่ 1 มิ.ย. 2553 ปรับตัวลดลง 2.81 จุด ปิดที่ 747.62 จุด หลังจากปรับตัวเพิ่มขึ้นไปแตะที่ 752.59 จุด ตั้งแต่ช่วงเปิดตลาด ปริมาณการซื้อขายเบาบางเพียง 8,031.21 ล้านบาท&nbsp;
1 มิ.ย. 2553

ดัชนีหุ้นไทยปิดตลาดภาคเช้าวันที่ 1 มิ.ย. 2553 ปรับตัวลดลง 2.81 จุด ปิดที่ 747.62 จุด หลังจากปรับตัวเพิ่มขึ้นไปแตะที่ 752.59 จุด ตั้งแต่ช่วงเปิดตลาด ปริมาณการซื้อขายเบาบางเพียง 8,031.21 ล้านบาท 
นายธวัชชัย อัศวพรชัย ผู้อำนวยการฝ่ายวิจัย บริษัทหลักทรัพย์ (บล.)โกลเบล็ก กล่าวว่า ตลาดหุ้นไทยในช่วง 1-2 วันนี้น่าจะแกว่งตัวอยู่ในกรอบแคบๆ อยู่ระหว่าง 741-761 จุด เนื่องจากตลาดขาดปัจจัยใหม่ๆ เข้ามาสนับสนุน "พอหมดเรื่องการอภิปราย ตลาดก็ยังไม่รู้ว่า จะมีปัจจัยบวกหรือลบอะไรมากดดันตลาด ทำให้นักลงทุนไม่มั่นใจที่จะลงทุน  ซึ่งจะเห็นได้จากปริมาณการซื้อขายเมื่อวานนี้ที่ลดลงไป 4.7 พันล้านบาท จากปลายสัปดาห์ก่อน" นายธวัชชัย กล่าว และแม้ว่า นักลงทุนต่างชาติจะกลับมาซื้อสุทธิเมื่อวานนี้ แต่ยังไม่ได้เป็นปัจจัยบวกที่ชัดเจน เพราะเชื่อว่า นักลงทุนจะยังไม่กลับมาซื้อสุทธิอย่างต่อเนื่อง เพราะยังมี พรก.ฉุกเฉินอยู่ "หลังจากการอภิปรายจบลง นักลงทุนคงจะมาประมินสถานการณ์อีกครั้งหนึ่ง โดยเฉพาะมาตรการกระตุ้นเศรษฐกิจของรัฐบาล" นายธวัชชัย กล่าว